Polisie in Thabazimbi ontplooi na xenofobiese geweld – praag.co.za — 20 jaar jonk!
Polisiewoordvoerder Ronel Otto sê elf mense is gearresteer en sal aangekla word van openbare geweld, huisbraak en die besit van gesteelde goedere.
Xenofobiese aanvalle het versprei na Limpopo waar winkels wat besit word deur Somaliërs en Ethiopiërs geteiken is.
Ongeveer 50 buitelanders, insluitend vroue en kinders, word nou tydelik gehuisves in die dorp by ‘n gemeenskapsaal.
Hulle het aangedui dat hulle al hul besittings verloor het en hulle moet staatmaak op die regering en ‘n paar humanitêre organisasies om basiese dinge soos kos te voorsien.
Thabazimbi se burgemeester, Patricia Mosito, het die voorval veroordeel. “Dit is krimineel om buitelandse burgers aan te val … dit is nie iets wat ons kan kondoneer nie.”
Intussen het ‘n ANC-lid in die Noordwes-wetgewer, Jeanette Dibetso-Nyathi, ‘n beroep op almal gedoen om die pogings van die nasionale regering te ondersteun in die hantering van die sporadiese aanvalle op buitelandse burgers.
Intussen het President Jacob Zuma amptelik die Nasionale Raad van Provinsies ingelig dat hy 338 soldate ontplooi het om enige verdere aanvalle op buitelanders in Kwazulu-Natal, Gauteng en enige ander gebied, te voorkom.
Zuma sê dat die soldate op die strate sal bly tot 30 Junie, en kos die land meer as R4,2 miljoen.
Skrywer praagGepubliseer op 30 April 2015 Kategorieë Nuus, Suider-AfrikaSleutelwoord aanvalle, buitelanders, diefstal, plundery, Thabazimbi, xenofobie
Vorige Vorige artikel: Staatsaanklaer in hof oor bedrog
Volgende Volgende artikel: MRK afgeraai om Zoeloekoning te ondersoek